Што ж атрымліваецца? За чатыры апошнія гады з 34 падлеткаў, якія былі накіраваны ў вучэбна- і лячэбна-выхаваўчыя спецустановы закрытага тыпу, каля 40% не траплялі больш у выхаваўчыя і папраўчыя ўстановы, у іх не было рэцыдываў. Ёсць прыклады, калі пасталелыя падлеткі паступалі ва ўстановы вышэйшай адукацыі. Педагог гаворыць, што вынік вельмі нядрэнны, тым больш што і з 60% тых, хто не выправіў сваіх паводзін, частцы ўдаецца зрабіць гэта пазней. Зараз Іна Анатольеўна працуе з 8 падлеткамі і маладымі людзьмі, якія вярнуліся са спецустаноў.